Han meiner fleire kan engasjere seg i kva andre held på med.– Gro lanserte nabokjerringa i si tid for å fokusere på at menneske må tørre å bry seg, seier han.– Når politiet ikkje vart varsla eller sjølv fanga opp at ein person frå Oslo S etablerte seg på Rena for å drive gardsbruk samstundes som han kjøpte masse kunstgjødsel, meiner eg det kan vere på tide å reise spørsmålet om politiet er i ferd med å organisere seg bort frå publikum, og at avstanden mellom brukarar og politi har vorte for stor, seier Johannessen.– Eg er svært oppteken av korleis me kan oppdage menneske med åtferd som eigentleg skapar oppsikt, men som likevel ikkje blir rapportert, seier forbundsleiaren til Dagsavisen.Før helga sette Politiets Fellesforbund (PF) inn ei gruppe på seks personar som skal sjå på læring og erfaring frå 22. juli.– Gruppa skal spele inn til vårt forbundsstyre om ting me meiner bør takast til Politidirektoratet eller 22. juli-kommisjonen, seier PF-leiaren.